ร้านปังสยาม ถ้าดูแต่ชื่อนึกว่าขายแต่พวกขนมปัง แต่จริงๆแล้ว มีขายเมนูอาหารจานเดียวอย่างง่ายๆด้วย ร้านอยู่ชั้น 2 ติด true ด้านหน้าโรงหนัง 

ช่วงหิวๆเลยสั่งอาหารทานด้วยพร้อมขนมกลับทานบ้าน
++ข้าวไข่ห่อหมูสับ เห็นรายการอาหารทางร้านหลายๆรายการเป็นสูตรโบราณ อันนี้ด้วยมั้ง เป็นไข่ห่อแบบบางๆ ด้านในเป็นหมูสับกับแครอทและผักอื่นหน่อยๆ ดูแล้วเหมือนทำให้เด็กทาน รสชาติก็ค่อนไปทางเด็ก จืดๆหน่อย ไข่บางไม่นุ่ม ไม่ค่อยถูกใจ อาจเพราะไม่ถนัดทางนี้
++ชาดำเย็น อันนี้หวานเย็นชื่นใจ 
++เอแคลร์ ชิ้นใหญ่ แป้งหนา ไม่นุ่มเลยออกเนื้อแข็งๆ ครีมไม่ละมุน
++ขนมปังหมูหยองภูเขาไฟ เป็นหมูหยองโรยหน้า ขนมปังมีไส้ เนื้อขนมปังหนา ไม่ค่อยนุ่ม 

ตัวร้านแต่งแนวบรรยากาศโบราณนิดนึง มีรูปเก่าๆติดข้างฝาพอได้อารมณ์

รวมๆแล้วถ้าแวะหาที่นั่งพัก ก็พอได้คนไม่พลุกพล่าน แต่ถ้ารสชาติอาหารและขนมยังไม่ถูกใจ แต่พวกปังปิ้งหรือ ภูเขาไฟไม่ได้ลอง อาจจะดีกว่าก็ได้